钦定古今图书集成/明伦汇编/氏族典/第486卷 > 《廖用贤尚友录》 > 贺齐
## 钦定古今图书集成/明伦汇编/氏族典/第486卷 > 《廖用贤尚友录》 > 贺齐

按《吴志贺齐传》，“齐字公苗，会稽山阴人也。少为郡吏，
守郯长。太末丰浦民反，转守太末长，诛恶养善，期月
尽平。建安元年，孙策临郡，察齐孝廉，时候官长商升
起兵，策遣永宁长韩晏将兵讨升，以齐为永宁长，拜
平东校尉。十三年，迁威武中郎将。齐表分歙为新定、
黎阳、休阳，并黟、歙凡六县，权遂割为新都郡，齐为太”
守，十八年，迁奋武将军，二十一年，拜安东将军，封山
阴侯，出镇江上。黄武初，迁后将军，卒。子达及弟景，皆
有令名，为“佳将。”